Politiet etterforsker overfallsvoldtekt i Haugesund
- Hun vil bli avhørt i formiddag og det er tatt inn en foreløpig anmeldelse, sier operasjonsleder Oddvar Olsen ved Haugaland og Sunnhordland politidistrikt til VG Nett. Olsen sier at saken har topprioritet hos politiet. Det er foretatt tekniske undersøkelser på stedet, en bakgård i Strandgata i Haugesund sentrum. Politiet ble varslet om saken klokken 03.45. - Det ser ut til at hun har vært på et utested tidligere på kvelden, sier Olsen. Kvinnen er blitt undersøkt ved voldtektsmottaket. Hun har forklart at de to mennene hadde mørke klær, var rundt 170 centimeter høye og hadde utenlandsk utseende. Politiet er interessert i å komme i kontakt med vitner som kan ha sett noe.
En kvinne i slutten av tenårene har forklart at hun ble dratt inn i en bakgård og voldtatt av to menn.